સરકાર દ્વારા વિકાસની મોટી-મોટી વાતો કરવામાં આવે છે પણ જામનગરથી 10 કિ.મી. દુર ચેલા-2 ગામનો વિકાસ કયાંક નકશામાંથી અલોપ થઇ ગયો હોય તેવું સ્પષ્ટ દેખાય છે, બાળકો પણ પોતાની રમત ગમતો છોડી અને પોતાના પરિવાર સાથે આગલા દિવસની તૈયારીમાં પાણી ભરવા માટે વલખા મારતા હોય છે, તેમજ ગંદકી, લાઇટ, પાણી, રસ્તા વગેરે જેવી પ્રાથમિક સુવિધાઆેથી લોકો વંચીત છે અને આ પરિસ્થિત સ્પષ્ટ સુચવે છે કે, વિકાસ ચેલા-2ના ગ્રામજનોથી રિસાઇને કયાંક ચાલ્યો ગયો હોય તેવું નજરે પડે છે. સસોઇ ડેમ ખાલી થતાં શહેરમાં સપ્તાહ માટે વધુ એક દિવસનો પાણી કાપ મુકવામાં આવતા દેકારો બોલી ગયો છે, જો કે આસપાસના ગામડાઆેની સ્થિતિ તો પાણીને લઇને ભારે દયનીય છે અને ગ્રામજનો માટે પાણીના પ્રñે બોલવા માટે હજુ સુધી કોઇ અવાજ ઉઠયો નથી ત્યારે વરસાદ સમયસર ન પડે તો ગ્રામ્ય વિસ્તારની પ્રજા પાણીની બુંદ-બુંદ માટે તરસશે એવું હાલની તકે દેખાય છે અને ગ્રામ્ય વિસ્તારની પ્રજા માટે પાણીની જરૂરીયાત પુરતા પ્રમાણમાં પુરી પાડવા લોકોમાંથી પણ લાગણી ઉઠી છે.